# PONUDBENI LIST

1. **Naziv i sjedište Naručitelja**

|  |  |
| --- | --- |
| Naručitelj: | BOMARK PAK d.o.o. |
| Adresa: | Ivana Severa 15, 42000 Varaždin |
| OIB: | 86546227340 |

1. **Opći podaci o Ponuditelju**

|  |  |
| --- | --- |
| Ponuditelj: |  |
| Adresa sjedišta: |  |
| OIB: |  |
| IBAN: |  |
| Elektronska adresa za dostavu pošte: |  |
| Kontakt osoba Ponuditelja: |  |
| Telefon: |  |
| Broj ponude: |  |

1. **Predmet nabave**

|  |  |
| --- | --- |
| Predmet nabave: | Nabava radova na izgradnji proizvodno – skladišne hale 2 u Ludbregu |
| Evidencijski broj nabave: | 01 |

1. **Cijena ponude**

|  |  |
| --- | --- |
| 1. Rušenje postojećih građevina |  |
| 1. Građevinsko - obrtnički radovi |  |
| 1. Vodovod i kanalizacija |  |
| 1. Vanjsko uređenje |  |
| 1. Elektro instalacije |  |
| 1. Vatrodojava |  |
| 1. Strojarske instalacije |  |
| **Cijena ponude u HRK bez PDV-a (ukupno):** |  |

1. **Rok valjanosti ponude**

|  |  |
| --- | --- |
| Rok valjanosti ponude: | **90 dana od isteka roka za dostavu** |

1. **Rokovi predloženi za završetak i isporuku predmeta nabave**

|  |  |
| --- | --- |
| Rok za završetak i isporuku: |  |

1. **Podaci o podizvoditeljima (ukoliko je primjenjivo)**

|  |  |
| --- | --- |
| Naziv: |  |
| Sjedište: |  |
| OIB: |  |
| IBAN: |  |
| Usluge koje će pružiti: |  |
| Predmet, količina, vrijednost i postotni dio Ugovora: |  |

*Kopirati tablicu za svakog podizvoditelja*

1. **Datum i potpis ponuditelja**

U \_\_\_\_\_\_\_\_\_\_\_\_, \_\_\_\_\_\_\_\_ 2017.

ZA PONUDITELJA:

M.P.

\_( ime i prezime, potpis) \_\_\_\_\_\_\_\_\_\_\_\_\_\_\_\_\_\_\_\_\_

# OBRASCI:

### OBRAZAC 3.1. Izjava ponuditelja

**IZJAVA PONUDITELJA**

Kao odgovor na Vaš poziv za potrebe postupka javne nabave br. 01 - Nabava radova na izgradnji proizvodno – skladišne hale 2 u Ludbregu mi, niže potpisani, izjavljujemo da:

1. smo pregledali, te u potpunosti prihvaćamo, sadržaj natječajne dokumentacije, te ovime u potpunosti prihvaćamo iste odredbe, bez rezervacija i ograničenja;
2. radi dokazivanja nepostojanja situacija opisanih točkom 3. Dokumentacije za nadmetanje, a koje bi mogle dovesti do isključenja ponuditelja iz postupka javne nabave, ovime pod materijalnom i kaznenom odgovornošću izjavljujem da se pravni subjekt \_\_\_\_\_\_\_\_\_(naziv i sjedište gospodarskog subjekta,\_\_\_\_\_\_\_\_ (OIB) niti ovlaštene osobe \_\_\_\_\_\_\_\_\_\_\_(navesti koje su to osobe) ne nalaze ni u jednoj situaciji koja bi nas mogla isključiti iz sudjelovanja u Ugovoru, a kako su navedene:
3. osuđen za kazneno djelo ili je osuđen zbog svog profesionalnog ponašanja, na temelju zakonskih odredbi u zemlji u kojoj ima poslovni nastan;
4. kriv za lažno predstavljanje i pružanje neistinitih informacija koje je Naručitelj naveo kao uvjet za sudjelovanje u postupku javne nabave;
5. nad njim se otvori stečajni postupak ili započne postupak likvidacije, ili ako njegovim poslovima upravlja sud, ili ako je sklopio sporazum s vjerovnicima, ako je obustavio poslovne aktivnosti, ako je predmetom sudskih postupaka zbog navedenih aktivnosti ili je u analognoj situaciji koja proizlazi iz sličnog postupka predviđenog nacionalnim zakonodavstvom ili propisima zemlje u kojoj ima poslovni nastan;
6. u posljednje je dvije godine od dana početka postupka javne nabave osuđen za neprofesionalno postupanje, što Korisnik može dokazati nekim sredstvom; te
7. nisu ispunjene obveze povezane s plaćanjem doprinosa za socijalno i zdravstveno osiguranje ili s plaćanjem poreza u skladu sa zakonskim odredbama u zemlji u kojoj posluje.

U \_\_\_\_\_\_\_\_\_\_\_, \_\_\_\_\_\_\_\_ 2017.

ZA PONUDITELJA:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### 

### OBRAZAC 3.2. Izjava ponuditelja o dostavljanu jamstva

|  |  |  |
| --- | --- | --- |
| Naziv ponuditelja: |  | |
| Adresa i sjedište: |  | |
| Matični broj i OIB |  |  |

Neopozivo potvrđujemo da ćemo, ukoliko budemo izabrani kao najpovoljniji ponuditelji u predmetu nabave: : Nabava radova na izgradnji proizvodno – skladišne hale 2 u Ludbregu, odmah po sklapanju ugovora, a najkasnije do dana uvođenja u posao, dostaviti Naručitelju bankarsku **garanciju na ime jamstva za ispunjenje ugovora** u slučaju povrede ugovornih obveza. Bankarska garancija biti će bezuvjetna, neopoziva i naplativa na „ prvi poziv“ i „ bez prava prigovora“, a izdati će se u iznosu od 10 % vrijednosti ugovora, s rokom važenja do dana uredne primopredaje radova, a sve sukladno točki 6.3. ove Dokumentacije.

Neopozivo potvrđujemo da ćemo, ukoliko budemo izabrani kao najpovoljniji ponuditelji u predmetu nabave: Nabava radova na izgradnji proizvodno – skladišne hale 2 u Ludbregu roku od 8 kalendarskih dana od dana sklapanja ugovora o radovima, a najkasnije do početka radova, predati važeću policu osiguranja od odgovornosti iz djelatnosti za otklanjanje štete koja može nastati u vezi s obavljanjem djelatnosti, za razdoblje od uvođenja u posao do potpisa zapisnika o konačnom obračunu, vrijednosti jednake ukupno ugovorenim radovima s PDV-om.

Neopozivo potvrđujemo da ćemo, ukoliko budemo izabrani kao najpovoljniji ponuditelji u predmetu nabave: Nabava radova na izgradnji proizvodno – skladišne hale 2 u Ludbregu, prilikom primopredaje izvedenih radova, dostaviti Naručitelju bankarsku garanciju na ime **jamstva za otklanjanje nedostataka u jamstvenom roku**. Bankarska garancija izdati će se u iznosu od 10 % vrijednosti ugovora, s rokom važenja 2 ( dvije godine od dana uspješno obavljene primopredaje radova, a sve sukladno točki 6.3. ove Dokumentacije.

U \_\_\_\_\_\_\_\_\_\_\_, \_\_\_\_\_\_\_\_ 2017.

ZA PONUDITELJA:

M.P. ( ime i prezime, potpis)

### OBRAZAC 3.3. - Izjava strane pravne osobe sa sjedištem u drugoj državi

IZJAVA

STRANE PRAVNE OSOBE SA SJEDIŠTEM U DRUGOJ DRŽAVI

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_, osobna iskaznica broj \_\_\_\_\_\_\_\_\_\_\_\_

(ime i prezime) (mjesto)

kao osoba ovlaštena po zakonu za zastupanje gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OIB:\_\_\_\_\_\_\_\_\_\_\_\_\_\_\_\_\_\_\_\_

(naziv gospodarskog subjekta)

pod materijalnom i kaznenom odgovornošću izjavljujem da smo, u slučaju da naša ponuda bude odabrana, obvezni najkasnije u roku 30 dana od dana izvršnosti Odluke o odabiru ishoditi i Naručitelju dostaviti:

Obavijest Ministarstva graditeljstva i prostornog uređenja za obavljanje djelatnosti građenja u Republici Hrvatskoj, kojom se našem gospodarskom subjektu odobrava na privremenoj ili povremenoj osnovi obavljati djelatnost građenja odnosno obavljati pojedine radove u Republici Hrvatskoj, koje smo prema propisima države u kojoj imamo sjedište ovlašteni obavljati i suglasan sam da se u protivnom smatra da smo odustali od ponude.

U \_\_\_\_\_\_\_\_\_\_\_\_\_, dana \_\_\_\_\_\_ 2017.

ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tiskano upisati ime, prezime, funkcija ovlaštene osobe za zastupanje)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vlastoručni potpis, pečat)

### OBRAZAC 3.4. Izjava ponuditelja o obilasku mjesta izvođenja radova i prihvaćanju svih uvjeta predmetne nabave

|  |  |  |
| --- | --- | --- |
| Naziv ponuditelja: |  | |
| Adresa i sjedište: |  | |
| Matični broj i OIB |  |  |

1. Izjavljujem da sam obišao i upoznao se sa mjestom izvođenja radova na izgradnji proizvodno skladišne hale 2 u Ludbregu, da sam detaljno pregledao mjesto izvođenja radova i okolicu, da sam se upoznao sa postojećim prilaznim prometnicama, da sam upoznao sve bitne elemente koji imaju utjecaj na izvođenje radova, te da sam na temelju svega navedenog podnio svoju ponudu, a sve sukladno točki 6.1. ove Dokumentacije.

Datum obilaska i pregleda mjesta izvođenja radova: \_\_\_\_\_\_\_\_\_\_\_\_\_\_\_\_\_\_\_\_ 2017. godine;

Potvrda ( potpis i pečat) Naručitelja o obilasku i pregledu mjesta izvođenja radova.

1. Izjavljujem da smo dobili na uvid glavni projekt i da smo u potpunosti upoznati i suglasni sa svom dokumentacijom i uvjetima iz ovog postupka nabave.

U \_\_\_\_\_\_\_\_\_\_\_, \_\_\_\_\_\_\_\_ 2017.

ZA PONUDITELJA:

M.P. \_\_\_( ime i prezime, potpis) \_\_\_\_\_

### OBRAZAC 3.5. Popis ovlaštenih tehničkih stručnjaka

Naziv ponuditelja:

Adresa sjedišta ponuditelja:

OIB:

**Popis tehničkih stručnjaka koji će biti angažirani za izvođenje radova koji su predmet ovog postupka nabave:**

|  |  |  |  |
| --- | --- | --- | --- |
| Ime i prezime | Stručni naziv | Evidencijski broj Uvjerenja o položenom stručnom ispitu | Naziv tvrtke zaposlenja, odnosno organizacijski oblik obavljanja poslova |
| **1** | **2** | **3** | **4** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Uputa za popunjavanje obrasca :Ponuditelj u kolonu 1. upisuje ime i prezime osoba, u kolonu 2, upisati stručni naziv sukladno čl.26. Zakon o komori arhitekata i komorama inženjera u graditeljstvu i prostornom uređenju (NN 78/20159 . U koloni 3, upisati ev. broj Uvjerenja o položenom stručnom ispitu, a u kolonu 4, upisati naziv tvrtke gdje je zaposlen. Obrazac se popunjava podacima o tehničkim stručnjacima po redoslijedu iz točke 4.4 ove Dokumentacije za nadmetanje.

U\_\_\_\_\_\_\_\_\_ 2017.g.

|  |  |  |  |
| --- | --- | --- | --- |
| M.P. \_\_\_\_\_\_\_\_\_\_\_\_\_\_\_\_\_\_\_\_(ime i prezime te, potpis ponuditelja) | |  | |
|  | |  |

### OBRAZAC 3.6. Iskustvo izvođača

Dokaz o relevantnom iskustvu u izvođenju radova slične vrste/grupe, uključujući vrstu i vrijednost relevantnih ugovora. Dokaz uključuje potvrdu o dobrom izvršenju ugovora, potpisan od relevantnog tijela (nadzorni inženjer, naručitelj radova) koji potvrđuje da su radovi izvršeni uspješno i u roku. Za projekte koji su završili u zadnje tri (3) godine. Traženi dokaz mora se odnositi na barem 3 ugovora o radovima, u području izgradnje gospodarskih objekata u vrijednosti svog dijela od 13.000.000,00 kn koji su uspješno završeni u 2014., 2015. i 2016. ili 2017. godini.

|  |  |  |  |  |  |
| --- | --- | --- | --- | --- | --- |
| Ime projekta/vrsta radova | Ukupna vrijednost radova za koje je Izvođač bio odgovoran | Period provedbe ugovora | Početak ugovora | Naručitelj i mjesto/zemlja provedbe | Primarni izvođač (P) ili Podugovaratelj (PU) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Popisu se kao dokaz o zadovoljavajućem izvršenju radova prilažu potvrde druge ugovorne strane da su radovi izvedeni u skladu s pravilima struke i uredno izvršeni.

U\_\_\_\_\_\_\_\_\_ 2017.g.

|  |  |
| --- | --- |
| M.P. \_\_\_\_\_\_\_\_\_\_\_\_\_\_\_\_\_\_\_\_(ime i prezime i potpis ponuditelja) |  |

### OBRAZAC 3.7. Popis mehanizacije

|  |  |  |  |
| --- | --- | --- | --- |
| Naziv stroja ( model i snaga) | Snaga stroja | Starost stroja | U vlasništvu ( V) ili u najmu ( N) |
| **1** | **2** | **3** | **4** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

U \_\_\_\_\_\_\_\_\_\_\_, \_\_\_\_\_\_\_\_ 2017.

ZA PONUDITELJA:

M.P. \_\_( ime i prezime, potpis)\_\_\_\_\_

### OBRAZAC 3.8. Financijski podaci – izjava o ukupnim prihodima

1. Godišnja vrijednost ukupnih prihoda u protekle tri godine: 2016., 2015., i 2014.

|  |  |  |  |
| --- | --- | --- | --- |
| Godina | 2016. godina | 2015. godina | 2014. godina |
| HRK |  |  |  |

1. Naziv i adresa banke:
2. Molimo priložiti potvrdu o solventnosti ( BON 2/ SOL 2)
3. Potvrda nadležne porezne uprave o stanju duga iz koje je vidljivo da je ponuditelj ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje ili istovrijedna isprava nadležnog tijela zemlje sjedišta gospodarskog subjekta. Dokaz se prilaže u izvorniku i ne smije biti stariji od 30 dana od dana objave ovog natječaja.

Potpis i pečat: ..................................................................................

Osoba ovlaštena za potpisivanje od strane ponuditelja)

Datum:.....................

# UGOVOR

**Bomark Pak d.o.o**, Ivana Severa 15, 42000 Varaždin (OIB: 86546227340), zastupan po direktoru Stivenu Tošu, u daljnjem tekstu: Bomark Pak d.o.o. (u daljnjem tekstu „Naručitelj usluge“)

\_\_\_\_\_\_\_\_\_\_ zastupano po \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

i

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_, OIB: kao izvođači s druge strane ( u nastavku teksta:Izvođači)

zaključuju slijedeći

**UGOVOR O GRAĐENJU**

**ZA**

**IZVOĐENJE GRAĐEVINSKIH RADOVA**

**BR. x / 2017**

**Predmet ugovora**

**Članak 1.**

Ugovorne strane sklapaju ovaj ugovor temeljem Odluke o odabiru donesene u postupku nabave s objavom Obavijest o nabavi sukladno čl.17.2 i17.3. Priloga 4. Postupci nabave za osobe koje nisu obveznici Zakona o javnoj nabavi.

Ugovorne strane su suglasne da je predmet ovog Ugovora izgradnja proizvodno – skladišne hale 2 na parceli k.č.br. 697/2 u Ludbregu na projektu „Proširenje pRoizvodnih kapacIteta izgradNjom hale i nabavkom nove Tehnologije - PRINT“ sufinanciran sredstvima iz Europskih strukturnih fondova i investicijskih fondova u financijskom razdoblju 2014. - 2020., i sastoji se od:

* Izvođenje rušenja postojećih zgrada, građevinski i obrtnički radova, električnih radova, strojarskih radova, radova na vodovodu i kanalizaciji te vanjsko uređenje na izgradnji proizvodno skladišne hale, sukladno Zakonu o gradnji i posebnim propisima a temeljem glavnog i izvedbenog projekta i građevinske dozvole;
* Uređenje i vođenje gradilišta sukladno posebnom zakonu i Zakonu o gradnji;
* Vođenje dokumentacije na gradilištu sukladno relevantnom zakonu;
* Suradnja s nadzornim inženjerom i investitorom;
* Sudjeluje u upravnom postupku radi ishođenja uporabne dozvole ;
* Otklanjanje svih nedostataka u jamstvenom roku.

na temelju Ponude Izvođača od \_\_\_\_\_\_\_\_\_\_\_\_\_\_\_ 2017.g., i sukladno Odluci o odabiru br \_\_\_ od \_\_\_\_, Troškovnik i Glavni projekt specificiran u točci 1. Glavnog projekta, ponude izvođača i svi drugi pisani sporazumi i zapisničke konstatacije koje će nastati u tijeku realizacije ugovora a ovjerene su ovlaštenih predstavnika ugovornih strana i čine njegov sastavni dio.

Osim obveze iz prethodnog stavka Izvođač je u obvezi, na pisani zahtjev Naručitelja, u svim fazama izvođenja radova izvršiti potrebne izmjene koje Naručitelj ocijeni korisnim, a koji su u skladu s pravilima struke, u svrhu ispunjenja i zaštite Naručiteljevih interesa opisanih u projektnom zadatku.

**Zahtjevi izvođenja radova**

**Članak 2.**

Zahtjevi za izvođenje radova iz članka 1. ovog Ugovora, izraženi su u slijedećoj projektno-tehničkoj dokumentaciji, koja se nalazi u privitku ovog ugovora i čini njegov sastavni dio:

Glavni projekt, rujan 2015. zajednička oznaka projekta:  **359/2015** koji obuhvaća kako slijedi:

|  |  |  |  |  |  |
| --- | --- | --- | --- | --- | --- |
| Mapa I. | ARHITEKTONSKI PROJEKT  ELABORAT MJERA ZAŠTITE NA RADU  PROING d.o.o.,Varaždin, | |  | | PROJEKT VIDEONADZORA I PROTUPROVALE  ELARH PROJEKT d.o.o., Zagreb, Šoljanova 1A |
| Mapa II | GRAĐEVINSKI PROJEKTI  PROING d.o.o.,Varaždin/Slunjski d.o.o Varaždin | |  | | PROJEKT VODOVODOVODA I KANALIZACIJE  OPUS OPTIMUS d.o.o., Zagreb, Paška 35 B |
| Mapa III | ELEKTROTEHNIČKI PROJEKTI | |  | | projektant: Vladimir Kundid, d.i.s. |
|  | IPC Inženjering d.o.o., Ivanec | |  | |  |
| Mapa IV | STROJARSKI PROJEKTI  ENERGO-S d.o.o.,Varaždin | |  | | PROJEKT TERMOTEHNIČKIH INSTALACIJA I ODVOĐENJA DIMA I TOPLINE  OPUS OPTIMUS d.o.o., Zagreb, Paška 35 B |
|  |  | |  | | projektant: Vladimir Kundid, d.i.s. |
| Mapa V | GEODETSKI PROJEKT  Mirčetić Milan Ured ovlaštenog inženjera geodezije | |  | |  |
| Popis elaborata:  MAPA A ELABORAT MJERA ZAŠTITE OD POŽARA 75/IX 2015 Željko Slunjski, d.i.g. SLUNJSKI d.o.o.  MAPA B GEOTEHNIČKI ELBORAT SPP/2015/102 Izv.prof.dr.sc. „SPP“ d.o.o. Stjepan Strelec, dipl.ing. Varaždin  MAPA E ELABORAT ALTERNATIVNIH IZVORA ENERGIJE 04-08-EAIE/2015 Ivica Barbir dipl.ing.stroj. . „ENERGO-S“ d.o.o. Varaždin | |  | |
|  |  | |  | |  |

Građevinska dozvola: KLASA: UP/i-361-03/15-01/000050, URBROJ: 2186/1-06-3/1-15-0007, pravomoćne s 23.12.2015. godine.

Naručitelj je u obvezi u roku od 5 dana od dana stupanja na pravnu snagu ovog ugovora Glavni projekt u integralnom obliku staviti na raspolaganje Izvođaču.

**Načela ugovora**

**Članak 3.**

Izvođač svojim potpisom ovog Ugovora potvrđuje da su mu poznati svi uvjeti za izvođenje radova, da je proučio projektno-tehničku dokumentaciju, osobito lokalne prilike, pristup prometnicama i uvjetima pristupa lokaciji izvođenja radova, kao i da mu je poznata namjena, te tehnička složenost radova koji su predmet ovog Ugovora.

Izvođač se svojim potpisom ovog Ugovora odriče prava na moguće prigovore s osnova nepoznavanja uvjeta i načina izvođenja.

**Ugovorna cijena**

**Članak 4.**

Naručitelj se obvezuje da će na ime naknade za izvedene radove utvrđene u čl.1. isplatiti Izvođaču:

Cijena radova opisana u čl.1. ovog ugovora iznosi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ )

bez poreza na dodanu vrijednost, ( koji se zbog porezne obveze prema članu 75. Zakona o porezu na dodanu vrijednost NN. 73/13, PDV se na navedeni iznos ne obračunava )

Ugovorene jedinične cijene iz ugovorenog troškovnika su fiksne i nepromjenjive, a u sebi sadrže sve troškove rada, dobave i ugradnje osnovnog i pomoćnog materijala, pripremu i organizaciju gradilišta, transportne troškove i društvene obveze, osiguranje gradilišta i sve druge izdatke izvođača za potpuno dovršenje radova po dokumentima ponude i tehničkim propisima i za cijelo vrijeme trajanja ugovora.

Konačna vrijednost radova utvrditi će se konačnim obračunom na osnovu stvarno izvršenih količina priznatih u građevinskoj knjizi i jediničnih cijena iz ugovornog troškovnika, kao i odredbi ovog Ugovora.

**Dostatnost ugovorene cijene**

**Članak 5.**

Smatra se da je Izvođač temeljio ugovornu cijenu na podacima, interpretacijama, potrebnim obavijestima i na saznanju o svim relevantnim činjenicama te da je dobio sve potrebne informacije o svim okolnostima koje mogu utjecati na izvođenje radova po ovom Ugovoru.

Ugovorna cijena pokriva sve obveze Izvođača iz Ugovora i sve što je potrebno za točno, savjesno i stručno obavljanje svih ugovorenih radova.

**Obračun i plaćanje izvršenih radova**

**Članak 6.**

Ugovorne strane sporazumno utvrđuju slijedeći način plaćanja Naručitelja:

* izvedeni radovi će se obračunati i platiti na temelju ovjerenih privremenih i okončane situacije/ računa ispostavljene na osnovu stvarno izvedenih količina, prema jediničnim cijenama iz ugovornog troškovnika, te po nadzoru ovjerene građevinske knjige s odgovarajućim obračunskim crtežima s mjerama,
* plaćanje će se izvršiti na žiro-račun Izvođača broj: \_\_\_\_\_\_\_\_\_\_\_\_\_\_\_\_\_ kod \_\_\_\_\_\_ bank d.d.\_\_\_\_\_\_\_\_\_\_\_ u roku od 30 dana od ovjere ovlaštenih predstavnika Naručitelja.

**Članak 7.**

Izvođač će ispostaviti privremene situacije na pregled nadzornom inženjeru Naručitelja i to u 5 primjeraka najkasnije do 10-og u mjesecu za radove izvedene u proteklom mjesecu, sve u onom obliku i sa onim dokaznicama koje zatraži nadzorni inženjer i predstavnik Naručitelja.

Privremene situacije se izdaju sa stanjem i obračunom izvedenih radova do zadnjeg dana u mjesecu.

Primljenu situaciju nadzorni inženjer je dužan pregledati i ovjeriti u roku od 5 dana i proslijediti Naručitelju, a Naručitelj platiti u roku ne duljem od 30 dana od datuma ovjere nadzornog inženjera

Naručitelj može u opravdanim situacijama osporiti plaćanje dijela situacije, ali je neosporeni dio situacije dužan platiti u unaprijed dogovorenom roku.

U slučaju da u navedenom roku nadzorni inženjer neopravdano ne ovjeri situaciju, rok dospijeća se računa od 5 dana po primitku situacije.

Okončana situacija će se ispostaviti 10 (deset) dana nakon uspješne primopredaje radova/ tehničkog pregleda/ ishođenja uporabne dozvole za građevinu i to u 5 primjeraka.

**Nepredviđeni radovi**

**Članak 8**.

Izvođač može izvesti nepredviđene radove i naknadne radove po prethodnoj suglasnosti Naručitelja.

Nepredviđeni radovi smatraju se radovi koji su predviđeni odredbom članka 624.st.2. ZOO.

Nepredviđeni radovi obujma većeg od 10% cijene ugovorenih radova regulirati će se provođenjem postupka nabave i/ ili javne nabave i sklapanjem dodatka ovom Ugovoru, a što je obveza Naručitelja.

**Uvođenje u posao**

**Članak 9.**

Ugovorne strane suglasno utvrđuju da je Izvođač uveden u posao kada od Naručitelja primi:

* Gradilište pripremljeno za nesmetano građenje
* Upis u građevinski dnevnik o uvođenju u posao,
* Glavni projekt s dokumentacijom i svim prilozima u 1(jednom) primjerku.
* Akt o imenovanju nadzornih inženjera i koordinatora 2 zaštitite na radu

Izvođač se obvezuje da će ugovorene radove započeti odmah po ispunjenju uvjeta iz st. 2. ovog članka kada se formalno uvodi u posao, otvara se građevinski dnevnik i građevinska knjiga te počinju teći rokovi i pravne posljedice odnosa nastalih u izvođenju radova.

Građevni dnevnik vodi se za cijelo vrijeme trajanja radova pa do dana završetka izvođenja radova.

**Priprema gradilišta**

**Članak 10.**

U svrhu pripreme gradilišta Izvođač se obvezuje osigurati i ograditi gradilište na propisan način radi sigurnosti prolaznika i sprečavanja neovlaštenog pristupa gradilištu, te označiti gradilište pločom, u svemu prema Zakonom propisanim uvjetima.

Izvođač se obvezuje raščistiti gradilište, te po potrebi podići odgovarajuće privremene objekte za smještaj alata i opreme, sanitarne prostore i sl. koji moraju udovoljavati propisanim uvjetima i mjerama zaštite zdravlja ljudi i okoliša.

**Rokovi izvođenja**

**Članak 11.**

Najdulji rok izvođenja radova je 8 mjeseci od potpisa ovog ugovora.

Do kraja roka iz st.1. ovog članka mora biti dovršen ugovoreni obim radova iz ovog Ugovora uključujući, uspješnu primopredaju radova Naručitelju.

Ugovorne strane suglasno utvrđuju rok iz st.1. ovog članka bitnim sastojkom ovog Ugovora.

**Članak 12.**

Rok za izvršenje radova utvrđen ovim ugovorom iznimno se može iznimno produljiti u slučajevima:

* U kojima je radi vrlo bitno promijenjenih okolnosti, više sile ili neispunjenja obveza Naručitelja Izvođač bio spriječen izvoditi radove, o kojim okolnostima je dužan pisanim putem zahtijevati produljenje roka završetka radova do prestanka okolnosti, a najkasnije 3 (tri) dana od dana nastanka okolnosti koje dovode i/ ili bi mogle dovesti do zakašnjenja,
* Kada zbog neuobičajeno nepovoljnih vremenskih prilika nije bilo moguće izvoditi pojedine vrste radova, rok izvedbe radova produljit će se za odgovarajući broj dana, što se utvrđuje građevinskim dnevnikom, a ovjerava po nadzornom inženjeru temeljem evidencije meteoroloških uvjeta tijekom izvođenja radova,
* Kada Naručitelj ili ovlašteno javno tijelo izda nalog o privremenoj ili trajnoj obustavi radova.

Izvođač se obvezuje u dogovoru s nadzornim inženjerom sa svoje strane izvršiti preraspodjelu poslova i radnih zadataka, broja radnika i druge mjere kako bi maksimalno nadoknadio vrijeme zakašnjenja zbog okolnosti iz prethodnog stavka, te izvršio svoje obveze sukladno obvezujućim rokovima iz čl.11. ovog Ugovora.

**Dinamika izvođenja**

**Članak 13.**

Izvođač je dužan, po uvođenju u posao u roku od 5 (pet) dana od potpisivanja ovog Ugovora, Naručitelju dostaviti dinamički plan radova iz kojih je vidljiva tražena dinamika i završetak radova.

Plan obuhvaća redoslijed kojim izvođač namjerava izvoditi radove , uključujući predviđeno vremensko trajanje svake pojedine faze, kako za Izvođača, tako i za svakog podizvoditelja. Izvođač će također dostaviti ažurirani (aktualizirani) plan kad god se dinamika izvođenja radova ili obveze Izvođača ne podudaraju s inicijalnim dinamičkim planom.

Izvođač se obvezuje poštivati faze izvođenja radova određene u dinamičkom planu izvođenja radova, koji se nalazi u privitku ovog Ugovora i čine njegov sastavni dio.

**Ugovorne nagrade, penali i naknada štete**

**Članak 14.**

Naručitelj i Izvođač sporazumno utvrđuju da se Izvođaču neće isplatiti premija u slučaju prijevremenog dovršetka ugovorenih radova.

**Članak 15.**

Ukoliko Izvođač svojom krivnjom ugovorene radove ne izvede prema rokovima iz čl.11. ovog Ugovora, dužan je Naručitelju platiti ugovornu kaznu ( penale) za prekoračenje roka u iznosu od 0,1% ( jedan promil) ukupno utvrđene vrijednosti radova iz članka 4. st.1. ovog ugovora za svaki dan zakašnjenja, s osnovicom koju čini ukupna utvrđena vrijednost ovog Ugovora, neovisno na moguće djelomično ispunjenje i na vrijednost izvedenih radova.

Visina ugovorne kazne ne može prijeći iznos od 5% ukupne cijene ugovorenih radova.

Ukoliko izvođač ne izvrši radove u ugovorenom roku Izvođač će odgovarati i za nastalu štetu Naručitelju s osnova ugovorne odgovornosti radi neurednog izvršenja preuzetih obveza, koja uključuje troškove produženog izvođenja radova koje je prouzročio Naručitelju, a osobito i bude li Naručitelj primoran za izvršenje zakašnjelih i/ili nedostajućih radova angažirati trećeg.

**Jamstvo za dobro izvršenje obveza iz ugovora**

**Članak 16.**

Za uredno izvršenje obveza iz ovog ugovora, u roku od najkasnije 10 (deset) dana od dana potpisa ovog ugovora Izvođač je dužan Naručitelju **dostaviti jamstvo za uredno izvršenje ugovora** u obliku bezuvjetne bankarske garancije u apsolutnom iznosu izraženom u visini 10% vrijednosti samog ugovora i rokom važenja najmanje 30 dana duljim od roka predviđenog člankom 11. ovog Ugovora.

Posljedica nepoštivanja obveze na način i u predviđenom roku iz st.1. ovog članka je trenutni raskid ovog Ugovora sa svim posljedicama koje iz toga proizlaze za Izvođača.

**Odgovornost za nedostatke i jamstveni rokovi**

**Članak 17.**

Tijekom izvođenja radova Izvođač ne smije odstupiti od projekta, a ukoliko do odstupanja dođe o svim promjenama dužan je pismeno i usmeno izvijestiti Nadzornog inženjera, s navođenjem pravovaljanih razloga promjena.

Izvođač je obvezan upozoriti Nadzornog inženjera i/ili Naručitelja i o uočenim nedostacima ili greškama u projektu koje može uočiti postupajući profesionalnom pažnjom (pažnjom dobrog stručnjaka) tijekom izvođenja radova.

**Članak 18**.

Materijal i opremu potrebnu za izvođenje radova iz čl.1. ovog Ugovora dužan je dati Izvođač.

Ugrađeni materijal i oprema moraju odgovarati standardima, odnosno biti odgovarajuće kakvoće, što se dokazuje normama i zakonom propisanim uvjerenjima i certifikatima.

**Članak 19.**

Izvođač jamči za kvalitetu izvedenih radova i ugrađene opreme i dogotovljenih elemenata prema uvjetima iz Ugovora, propisa i pravila struke, kao i da će tijekom gradnje poduzeti sve mjere da osigura radove tako da isti nemaju mane koje onemogućuju i smanjuju njihovu vrijednost ili prikladnost za namijenjenu upotrebu.

**Članak 20.**

Vidljive nedostatke radova, koji se mogu uočiti uobičajenim pregledom prilikom primopredaje, Naručitelj će utvrditi odmah i bez odgađanja obavijestiti Izvođača.

Za skrivene nedostatke radova, Naručitelju pripada pravo da u roku od 2 (dvije) godine od dana uredne primopredaje radova poziva na nedostatke koje nije mogao otkriti uobičajenim pregledom prilikom primopredaje.

**Članak 21.**

Izvođač se obvezuje da će sve utvrđene nedostatke otkloniti u primjerenom roku. Obzirom na namjenu objekata za poslovnu upotrebu ugovorne strane suglasno utvrđuju obvezu izvođača da u roku ne duljem od 3(tri) dana od poziva Naručitelja pristupi utvrđivanju i otklanjanju nedostataka.

Ne budu li nedostaci a naročito nedostaci koji se pojave nakon primopredaje objekta utvrđeni / otklonjeni u rokovima iz prethodnog stavka ovog članka, Naručitelj ima pravo odrediti otklanjanje nedostataka po trećima na teret i trošak Izvođača, sukladno ZOO.

**Članak 22.**

Jamstveni rok za izvedene radove iznosi 2(dvije) godine, a počinje teći danom uspješno obavljene primopredaje radova.

Jamstveni rok za opremu i predgotovljene elemente vrijedi u rokovima koje za iste daje proizvođač. Izvođač se obvezuje predati Naručitelju sva jamstva i protokole održavanja i servisiranja ugrađene opreme i predgotovljenih elemenata, odnosno da iste neće bezrazložno uskratiti, te u jamstvenom roku odmah po pozivu Naručitelja odnosno najkasnije u roku iz čl.21. ovog Ugovora pristupiti otklanjanju nedostataka.

**Članak 23.**

Izvođač je u obvezi prilikom primopredaje radova Naručitelju dostaviti jamstvo za otklanjanje nedostataka u jamstvenom roku za izvedene radove i ugrađenu opremu i predgotovljene elemente, na iznos od 10% vrijednosti ugovora i s rokom trajanja od dvije godine u obliku bankarske garancije utvrđene kao u čl.16. ovog ugovora ili bankarske garancije sukladno točki 6.3. Dokumentaciji za nadmetanje.

**Odgovornost za bitna svojstva radova**

**Članak 24.**

Sukladno odredbama ZOO i Zakona o gradnji Izvođač odgovara za nedostatke radova koji su predmetom ovog Ugovora, a koji se tiču ispunjavanja zakonom određenih bitnih uvjeta i zahtjeva.

**Odgovorna osoba za izvođenje radova**

**Članak 25**.

Izvođač je dužan prije početka radova, pisanim putem dostaviti ime i stručnu spremu odgovorne osobe koja vodi radove – glavnog inženjera gradilišta, koji ispunjava uvjete iz članka 55. Zakona o gradnji .

**Stručni nadzor nad radovima**

**Članak 26.**

Izvođenje ugovorenih radova Naručitelj će neprestano nadzirati putem glavnog i nadzornih inženjera po strukama.

Naručitelj je dužan prije početka radova Izvođaču pisanim putem dostaviti ime glavnog nadzornog inženjera odgovornog za cjelovitost i međusobnu usklađenost stručnog nadzora i nadzornih inženjera za pojedinu vrstu radova koji će vršiti stručni nadzor nad izvođenjem radova po ovom ugovoru.

Glavni nadzorni inženjer punovažno zastupa Naručitelja pri izvođenju radova u okviru zakonskih odredbi i posebnog ugovora s Naručiteljem.

Odluke i obveze koje nadzorni inženjeri, po ovjeri glavnog nadzornog inženjera donesu i preuzmu u toku građenja obvezuju u cijelosti Izvođača.

Izvođač je dužan od nadzornih inženjera na vrijeme tražiti objašnjenja tehničkih uvjeta i ostalih dokumenata. Ukoliko to ne učini nema pravo na naknadu zbog zastoja u radu ili preinaci izvedenih radova zbog odstupanja od dokumenata iz ugovora.

Nadzorni inženjeri tražena objašnjenja i upute, koje mora ovjeriti svojim potpisom glavni nadzorni inženjer, daju Izvođaču te ih upisuju u građevinski dnevnik najkasnije u roku od tri dana po primitku zahtjeva.

**Članak 27.**

Glavni nadzorni inženjer ima pravo narediti obustavljanje daljnjeg izvođenja radova i tražiti rušenje pojedinih dijelova ako se radovi izvode protivno odobrenom projektu, tehničkim propisima ili standardima.

**Članak 28.**

Glavni nadzorni inženjeri imaju pravo tijekom izvođenja radova stavljati prigovore i na kvalitetu materijala i ugrađenu opremu, te tražiti njihovu promjenu, ukoliko Izvođač ne izvršava svoju obvezu iz čl.18.st.2. ovog Ugovora.

Ako nastupe navedene okolnosti glede neodgovarajuće kvalitete ugrađenih materijala i opreme, isto se po nalogu nadzornog inženjera daju na ispitivanje.

Troškove ispitivanja snosi Izvođač, koji ima pravo na nadoknadu od Naručitelja ukoliko se tijekom ispitivanja utvrdi da ugrađeni materijal i oprema ima projektom utvrđenu (predviđenu) kvalitetu i specifikacije, te odgovara normama i zakonom propisanim uvjerenjima i certifikatima.

Materijal koji ne odgovara navedenom iz prethodnog stavka Izvođač mora o svom trošku ukloniti s gradilišta, te ugraditi ispravan materijal i opremu, u protivnom Naručitelj ima pravo na otklanjanje nedostataka po trećim osobama i to na teret i trošak Izvođača.

**Nadzor građenja**

**Članak 29.**

Ugovorne strane su suglasne da Naručitelj, putem nadzornih inženjera i drugih osoba koje ovlasti, ima pravo konstantno nadzirati izvođenje radova i provjeravati da li se navedeni radovi izvode u skladu s Ugovorom, prema projektnoj i tehničkoj dokumentaciji te prema tehničkim propisima, standardima i normativima glede količine i kakvoće upotrijebljenog materijala i radova. U tu svrhu on, putem ovlaštenih osoba, ima u svako doba pravo pristupa na gradilište i u sve prostore koji se koriste radi realizacije ugovorenih radova, te pravo vršiti uvid u dokumentaciju koju je Izvoditelj sukladno ovom Ugovoru i propisima dužan imati na mjestu izvođenja radova, a Izvoditelj je obvezan poduzeti sve što je potrebno radi ostvarivanja tog prava Naručitelja.

**Predstavnici Naručitelja i Izvođača**

**Članak 30.**

Naručitelj će odmah po potpisu ovog Ugovora rješenjem imenovati odgovorne osobe za izvođenje radova , kao osobe koje će za njegove potrebe pratiti realizaciju izvođenja ugovorenih radova i rad izvođača radova,glavnog inženjera gradilišta, i voditelja pojedinih radova. Naručitelj je dužan po završetku radova za potrebe tehničkog pregleda građevine izraditi energetski certifikat građevine i po ovlaštenom geodetskom uredu izraditi geodetski elaborat za evidentiranje građevine u katastru sukladno čl. 48 zakona o gradnji.

Osoba odgovorna za izvršenje ovog ugovora i jedan od predstavnika na strani Naručitelja je:

**Direktor: \_\_\_\_\_\_\_\_\_\_**

**Osoba odgovorna za izvršenje ovog ugovora na strani izvođača je:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predstavnik Izvođača predstavlja Izvođača u odnosima koji nastanu temeljem ovog ugovora te se cjelokupna komunikacija Izvođača prema Naručitelju i obrnuto obavlja preko predstavnika Izvođača.

**USTUPANJE RADOVA PODIZVODITELJU**

**Članak 31.**

Izvođač je dužan najmanje 50 % ugovorenih radova izvesti sam vlastitim sredstvima( opremom i radnom snagom), a dio ugovora daje u podugovor podizvoditeljima koji su navedeni u ponudi izvođača, i to:

* \_\_\_\_\_\_\_\_\_\_\_\_\_\_\_ d.o.o. OIB: , broj žiro-računa IBANHR: \_\_\_\_\_\_\_\_\_\_\_\_, radovi na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
* \_\_\_\_\_\_\_\_\_\_\_\_\_\_\_\_ d.o.o. OIB:, broj žiro računa:IBANHR, radovi \_\_\_\_\_\_\_\_\_\_\_\_\_\_\_\_ i
* \_\_\_\_\_\_\_\_\_\_\_\_\_\_\_\_ d.o.o. OIB: , broj žiro-računa:IBANHR, radovi \_\_\_\_\_\_\_\_\_\_\_\_\_\_\_\_\_

Izvođač mora s podizvoditeljima iz prethodnog stavka ovog članka Ugovora, prije početka radova koje im je prepustio i koje će oni izvoditi, sklopiti podugovore i iste bez odgađanja dostaviti Naručitelju.

Izvođač mora u svojoj situaciji obavezno priložiti situacije podizvoditelja koje je prethodno ovjerio.

Sudjelovanje podizvoditelja ne utječe na odgovornost Izvođača za izvršenje radova.- izvođač je odgovoran.

Izvođač smije tijekom izvršenja radova mijenjati podizvoditelja za onaj dio ugovora koji je dao u podugovor mijenjati podizvoditelja za onaj dio ugovora koji je dao u podugovor, preuzeti izvršenje dijela ugovora o javnoj nabavi koji je prethodno dao u podugovor, uvoditi jednog ili više novih podizvoditelja čiji ukupni dio ne smije prijeći 30 % vrijednosti ugovora o javnoj nabavi neovisno o tome je li prethodno dao dio ugovor u postupku javne nabave u podugovor ili ne, samo uz pisanu suglasnot Naručitelja, te je Izvođač dužan Naručitelju u roku od 5 (pet) dana od njegovog pristanka dostaviti sve naprijed navedene podatke za novog podizvoditelja.

Izvođač je za sve podizvoditelje naknadno uvedne u izvršenje ugovora dužan dokazati da ne postoje razlozi isključenja, bez obzira u kom trenutku su preuzeli izvršenje dijela ugovora.

O promjeni podizvođača ugovorne strane će zaključiti dodatak ovom ugovoru s podacima o radovima i količimana koje će izvesti podizvoditelj, te podacima o podizvoditelju (ime,tvrtka,skraćena tvrtka, sjedište, OIB i broj računa:IBANHR).

Ukoliko se tijekom izvršenja ugovora utvrdi da izvođač ima podizvoditelja, a to nije predviđeno u ovom ugovoru i nema suglasnosti Naručitelja, Naručitelj ima pravo raskinuti ugovor i naplatiti jamstvo za uredno izvršenje ugovora za slučaj povrede ugovornih obveza.

**GRAĐEVINSKI DNEVNIK**

**Članak 32.**

Izvođač se obvezuje na gradilištu ažurno voditi gradilišnu tehničku i obračunsku dokumentaciju (građevinski dnevnik i građevinsku knjigu) te dokumentaciju o kvaliteti i sukladnosti građevinskog materijala i opreme, koju će dati na uvid nadzornom inženjeru i čuvati je do primopredaje izvedenih radova, sve sukladno propisima.

Glavni nadzorni inženjer i Izvođač su dužni pored ostalog, svakog dana potpisivati građevinski dnevnik.

**KONAČNI OBRAČUN I PRIMOPREDAJA**

**Članak 33.**

Izvođač je dužan sastaviti prijedlog konačnog obračuna izvedenih radova u obliku Okončane situacije odmah po završetku s radovima i dostaviti ga glavnom nadzornom inženjeru te uputiti pisani poziv Naručitelju na pregled radova.

Na poziv Izvođača iz prethodnog stavka ovog članka, Naručitelj, nadzorni inženjer i Izvođač će odmah, odnosno čim je to po redovnom tijeku stvari moguće, izvršiti pregled objekta.

**Članak 34.**

Glavni nadzorni inženjer, koji je odgovoran za cjelovitost i međusobnu usklađenost poslova stručnog nadzora, na temelju izvršenog pregleda potvrdit će ispravnost konačnog obračuna i utvrditi obvezu otklanjanja mogućih nedostataka te bez odlaganja upozoriti Izvođača o svim nedostacima, odnosno nepravilnostima te odrediti mu primjereni rok za otklanjanje istih.

**Članak 35.**

Pod završetkom radova smatra se da je Izvođač otklonio sve nedostatke te da su stečeni uvjeti za ispostavljanje okončane situacije, tehnički pregled i predaju objekta Naručitelju na korištenje.

O primopredaji se sastavlja zapisnik koji između ostalog sadržava podatke o tome jesu li radovi izvedeni sukladno ugovoru te odgovara li kakvoća radova ugovorenoj kakvoći.

Izvođač je dužan uz konačni obračun predati Naručitelju sve potrebne dokaze o sukladnosti ugrađenog materijala i opreme, te predgotovljenih elemenata, građevinski dnevnik i građevinsku knjigu.

**Članak 36.**

Po završetku radova i otklanjanju nedostataka, Izvođač je dužan sastaviti pisanu izjavu o izvedenim radovima i uvjetima održavanja za objekte koji su predmet ovog ugovora, u svemu prema odredbama Pravilnika o tehničkom pregledu građevina i drugim propisima.

Glavni nadzorni inženjer dostavit će Naručitelju završno izvješće nadzornog inženjera.

**Članak 37.**

Po završetku radova, čim je to po redovnom tijeku stvari moguće, predat će se zahtjev za tehnički pregled odnosno izdavanje uporabne dozvole za građevinu.

Izvođač je dužan sudjelovati i surađivati kod tehničkog pregleda i ishodovanja uporabne dozvole za građevinu.

Nakon izvršenih radova Izvođač je dužan sa gradilišta ukloniti sav preostali materijal, opremu i sredstva za rad, vlastite privremene objekte u funkciji gradilišta, te prostor izvođenja radova s pomnjom očistiti i krajobrazno urediti sukladno projektu i posebnim zahtjevima Naručitelja i/ili nadzornih tijela i inspekcijskih službi sukladno Zakonu o zaštiti prirode.

**OSIGURANJE GRADILIŠTA I OBJEKATA**

**Članak 38.**

Izvođač se obvezuje da će prilikom izvođenja radova na objektu poduzeti sve mjere zaštite objekata, radova, opreme i materijala, zaposlenika i trećih osoba, prometa, te okoliša u kojem se radovi imaju obavljati, od šteta koje bi mogle nastati uslijed nestručnog obavljanja radova te uvažavati upute koordinatora II zaštite na radu i odgovarajućih nadzornih tijela i inspekcijskih službi sukladno Zakonu o zaštiti prirode.

Obveza iz st.1. ovog članka podrazumijeva, ali se ne ograničava, na obvezu da ugovori policu osiguranja od odgovornosti kod respektabilnog osiguravajućeg društva, te dostavi zaključenu policu Naručitelju, uz dokaz o uplaćenoj premiji – rati osiguranja uz uvjet da se prava u slučaju nastupa štetnog događaja prenose na Naručitelja, te i dostaviti dokaz o uplaćenoj premiji i rati osiguranja do uredne primopredaje u korist Naručitelja.

Osiguranje iz prethodnog stavka mora se odnositi i na treća lica.

Odgovornost Izvođača za moguće štete iz st.1. ovog članka prestaje danom uspješno obavljene primopredaje.

**PRIMJENA PROPISA**

**Članak 39.**

Za sve što ovim Ugovorom nije posebno predviđeno važiti će odredbe Zakona o gradnji, ZOO, Zakona o zaštiti na radu, Zakona o građevnim proizvodima, te tehničkim propisima i normativima sadržanim u podzakonskim i drugim propisima a koji reguliraju materiju građenja, a osobito i Zakona o zaštiti prirode.

**IZMJENA I RASKID UGOVORA**

**Članak 40.**

Sve izmjene i dopune ovog Ugovora biti će pravovaljane samo ako su sastavljene u pisanom obliku.

Upisi u građevinski dnevnik koji nisu u skladu s odredbama ugovora ili ovlaštenjima nadzornog inženjera i inženjera gradilišta te predstavnika Naručitelja ne stvaraju obveze za ugovorne strane.

**Članak 41.**

Ukoliko Izvođač ne dostavi bezuvjetnu garanciju za uredno izvršavanje ugovora za slučaj povrede ugovornih obveza, na način i u roku predviđenom čl. 16. ovog ugovora, Naručitelj je ovlašten jednostrano raskinuti ovaj ugovor i aktivirati garanciju banke za ozbiljnost ponude.

Ukoliko Izvođač ne dostavi sukladno odredbi čl.23. bankarsku garanciju, ili po sporazumu s Naručiteljem bankarske garanicje, za otklanjanje nedostataka u jamstvenom roku na način i u rokovima predviđenim odnosnim člankom Naručitelj je ovlašten jednostrano raskinuti ugovor i aktivirati bankarsku garanciju predviđenu člankom 16. ovog ugovora.

**Članak 42.**

Ukoliko Izvođač propusti izvršiti neku obvezu iz ugovora, Ovlaštena osoba Naručitelja može putem obavijesti zatražiti od Izvođača da popravi nedostatak ili da ga ispravi u naknadnom roku koji ne može biti kraći od 5( pet) dana.

Naručitelj može raskinuti ugovor ukoliko Izvođač:

* Ne postupi po obavijesti za izvršenje popravka iz prethodnog stavka;
* Bez opravdanog razloga ne nastavi s radovima u skladu s poglavljem rokovi i dinamika izvođenja radova, odnosno ako je zaostajanje u obavljanju ugovorenih radova toliko da može dovesti u pitanje i dovršenje ugovorenih radova u ugovorenom roku, a koji je bitan sastojak ovog ugovora,
* Prepusti podizvođačima izvođenje radova bez prethodne suglasnosti Naručitelja;
* Postane nesposoban za plaćanje ili se nad njim otvori stečajni postupak

Iznimno od slučajeva navedenih u prethodnom stavku, Naručitelj može raskinuti ugovor bez ostavljanja naknadnog roka u slučajevima:

* Ako nadležni organ zabrani daljnje izvođenje ugovorenih radova;
* Ako dođe u situaciju da ne može više ispunjavati svoje obveze prema ugovoru;
* Ako nastanu druge okolnosti predviđene ovim uvjetima ili događaj koji onemogućava izvršenje ugovora.
* Naručitelj raskida ugovor putem pisane obavijesti.

**Članak 43.**

Izvođač može raskinuti ugovor ako Naručitelj:

* Ne izvrši jednu ili više ugovornih obveza.

Ugovor se neće raskinuti zbog neispunjenja neznatnog dijela ugovorene obveze.

Zbog neispunjenja ugovornih obveza Naručitelja, Izvođač može raskinuti ugovor tek pošto je ostavio Naručitelju naknadni rok za njihovo ispunjenje, a Naručitelj ni u tom naknadnom roku koji ne može biti kraći od 8(osam) dana ne ispuni svoju obvezu.

**ZAVRŠNE ODREDBE**

**Članak 44.**

Sporovi koji nastanu tijekom izvođenja radova rješavati će se sporazumno.

Ako se ovim putem nastali spor ne može riješiti ugovorne strane će rješavanje spora povjeriti Trgovačkom sudu u Varaždinu.

**Članak 45.**

Ovaj je Ugovor sastavljen u 6 (šest) istovjetnih primjeraka od kojih 4 (četiri) zadržava Naručitelj, a 2 (dva) primjerka se predaju Izvođaču, svaki od šest primjeraka smatra se izvornikom.

**Članak 46.**

Ugovor stupa na snagu danom potpisa osoba ovlaštenih za zastupanje Naručitelja i Izvođača.

U znak prihvaćanja odredbi isti se ovjerava potpisom i pečatom.

**U Varaždinu, \_\_\_\_\_\_\_\_\_\_\_\_\_\_ 2017.g.**

**(datum obostrano potpisanog ugovora popunjava Naručitelj**

**nakon potpisa ovlaštene osobe Naručitelja)**